રાજ્ય સરકારનો એવો પણ છે કે ગૌણ ખનીજોના ઉત્પાદન માટે ગ્રામ સભાની ભલામણ ફરજિયાત બનાવવામાં આવી છે. પેસા કાનૂનમાં એવી જોગવાઈ કરાઈ છે કે જો કોઈનેરેતી કે મુર્રમ જેવાં ગૌણ ખનીજો મેળવવાં હોય તો તે માટેનું લાયસંસ કે ભાડાપટો મેળવતાં પહેલાં તેણે ગ્રામ સભાની મંજૂરી ફરજિયાત લેવી જ પડે. પરંતુ હકીકતમાં ગ્રામ સભાની કોઈ મંજૂરી લેવામાં આવતી જ નથી. આ લાયસંસ આપવાનું કામ રાજ્ય સરકારનો ખાણ વિભાગ કરે છે અને તે ક્યારેય ગ્રામ સભાનો એ માટે સંપર્ક કરતો જ નથી. ખાણ અને ખનીજ નિયમન અને વિકાસ ધારા-1955 અન્વયે ગુજરાતમાં ગુંજરત ગૌણ ખનીજ નિયમો-1966 ઘડાયા છે. આ ઉપરાંત 2010માં ગુજરાત ગૌણ ખનીજ રાહત નિયમો ઘડાયા છે. તે બંને મુજબ 17 ચીજો ગૌણ ખનીજ કહેવાય છે. 2010ના નિયમો અનુસાર નિયમો-4, 10, 57 અને 61 પ્રમાણે ગ્રામ સભાની પરવાનગી કોઈ પણ પરવાનો આપતાં પહેલાં મેળવવી જરૂરી છે. આમ છતાં, તેમ કરવામાં આવતું નથી અને બારોબાર પરવાના આપવામાં આવે છે. આ અંગે ગ્રામ સભાના સભ્યોને કે કોઈ પણ સ્તરની પંચાયતોના સભ્યોને તાલીમ આપવામાં આવતી જ નથી.